Notum sit omnibus quod Malhildis, comitissa Nevernensis, dedit fratribus de Buxeria apud Vitellum, in aula sua, super illos V solidos, quos in legitimis ejusdem ville exauctionibus fratres predicti in elemosinam annuatim, pro anima Hugonis, ducis Burgundie, prelibate comitisse avi, accipiebant, alios V solidos pro anima patris sui illustris Raymundi, fratribus predictis, in eisdem reditibus Vitelli dedit, et perpetualiter concessit. Hujus enim rei gracia, juxta comitisse petitionem, R[obertus] abbas, in cujus manu hoc donum fecerat, concessit, et in capitulo Buxerienci disposuit, ut annis singulis, in die anniversaria venerabilis Raymundi memoria habeatur, ita videlicet ut absolventur oblationes et orationes pro eo domino devote offerantur. Cujus rei testes sunt Robertus, abbas, Symon monachus, Hugo capellanus de Vitello, Raynaldus comitisse notarius, Guido de Venerre, Raynerius de Frolleio, Columbus, prepositus de Turnurro, [.............] vicedominus Lenneio, Haymo Channe de Monteregio, Giroldus prepositus de Grinnun, Johoannes Asnuns, Amicus Congnez, plures que alii qui pro gaudio domine ibi advenerant, Benedictus quoque, filius Johannis Asnuns et Pellardus.